
Par iepirkuma nolikuma skaidrojumu 



[bookmark: _Hlk167028565]Par iepirkuma „Mobilo sakaru un mobilā interneta pakalpojumu nodrošināšana Par mobilo sakaru pakalpojumu sniegšanu Limbažu novada pašvaldībai un tās pakļautībā esošajām iestādēm”, iepirkuma identifikācijas Nr.- LNP 2026/60 un tās iestāžu vajadzībām” nolikumu.

2.jautājums
 Nolikuma 9.1 3. punkta 2. tabulas “ Piedāvājuma vērtēšanas tabula” 6 – 9.punktos kā vērtēšanas kritēriji ir ietverti pretendenta 4G un 5G staciju skaits Limbažu novadā un Latvijas teritorijā. Šādu kritēriju iekļaušana ir pretrunā ar Satiksmes ministrijas izdotajām vadlīnijām “Vēlamās prasības/kritēriji, kas ietveramas mobilo un fiksēto sakaru iepirkumos” .

Vēršam Pasūtītāja uzmanību, ka Vadlīnijās[footnoteRef:1]  ir norādīts, ka radiofrekvenču bāzes staciju skaitu nav ieteicams ietvert kā prasību/kritēriju standarta mobilo sakaru pakalpojumu iepirkumos. Atsevišķos izņēmuma gadījumos Pasūtītājs var šādu kritēriju izvēlēties, ja ir objektīvs pamatojums, kā arī šāda kritērija piemērošanas gadījumā izvērtējams kritērijā piešķiramais punktu skaita apjoms (ieteicamais, līdz 10 punktiem). Pasūtītājs Nolikumā nav objektīvi pamatojis šāda kritērija nepieciešamību. [1:  pieejamas Iepirkumu uzraudzības biroja mājas lapā: https://www.iub.gov.lv/lv/media/5262/download] 

Arī Konkurences padome savas kompetences ietvaros ir izvērtējusi situāciju un jau 2023. gada 28. marta nosūtījusi Pasūtītājam vēstuli Nr, 1.7-2/398, norādot uz darbībām, kas jāņem vērā pasūtītājiem, lai novērstu konkurenci kropļojošu praksi iepirkumos. Konkurences padome norāda, ka  sakaru kvalitātes līmeni ir iespējams novērtēt, izmantojot šādus kritērijus: “Pretendents nodrošina balss sakaru pakalpojuma kvalitātes līmeni mobilajā tīklā: 1.vidējais bojājumu novēršanas laiks stundās; 2.nesekmīgo savienojumu koeficients procentos; 3.vidējais savienošanas laiks sekundēs; 4.vidējā runas pārraides kvalitāte ballēs”. Iekļaujot kritēriju par bāzes staciju skaitu, šāds kritērijs viennozīmīgi nespēj nodrošināt labāko pakalpojumu kvalitāti. 
Piešķirot izšķiroša vērtējuma svaru tādiem kritērijiem kā bāzes staciju skaits, rodas konkurences neitralitātes pārkāpuma risks. Proti, tas rada Konkurences likuma 14.ˡ panta pirmās daļas neatbilstības risku.

Saskaņā ar Vadlīnijās norādīto, tīkla pārklājumu ietekmē vairāki tehniskie parametri: 
a) radiosignāla izstarojuma parametri (nesējfrekvence, radiofrekvenču joslas platums un modulācija, efektīvā izstarotā jauda); 
b)  antenu veids, uzstādīšanas vietas parametri (antenu uzstādīšanas vietas koordinātes, antenu uzstādīšanas augstums, antenu efektīvais augstums, antenu diagrammas, antenu azimuts un nolieces), 
c) radioiekārtas tehniskie parametri (radiofrekvenču kanālu sadalījuma plāns, uztvērēja jutība, kopīgā kanāla un blakuskanāla aizsardzības attiecības, bitu kļūdu intensitāte rekomendējamam datu pārraides kvalitātes līmenim). 

Vadlīnijās bāzes staciju skaits nav norādīts kā pārklājumu ietekmējošais faktors. Tieši pretēji - uzsvērts, ka šādu kritēriju nav vēlams izmantot iepirkumos.
Mobilajos sakaros nav unikalitātes atkarībā no pasūtītāja atrašanās vietas (pilsēta vai ārpus apdzīvotām vietām). Visi mobilo pakalpojumu sniedzēji vienādā mērā nodrošina pārklājumu gan apdzīvotās teritorijās, gan ārpus tām. 
Ja pasūtītājam pastāv nepieciešamība nodrošināt mobilo sakaru pakalpojumus konkrētajos objektos (noteiktās lokācijas vietās), tam pastāv alternatīvas vērtēšanas metodes, piemēram, tehniskajā specifikācijā norādot objektus (adreses), kuros jānodrošina mobilo sakaru pakalpojumi. 
Bāzes staciju skaita kā vērtēšanas kritērija pamatotība ir vērtēta Senāta 2021.gada 31.marta spriedumā lietā nr. SKA-322/2021. Senāts norādīja, ka publiski pieejamās ziņas par katra operatora bāzes staciju skaitu kopsakarā ar pakalpojumu kvalitātes mērījumu rezultātā Sabiedrisko pakalpojumu regulēšanas komisijas izdarītajiem secinājumiem uzskatāmi parāda, ka nav viennozīmīgas korelācijas starp bāzes staciju skaitu un balss telefonijas un datu apraides pakalpojumu kvalitāti (sprieduma 13.punkts). Senāts secināja, ka nav viennozīmīgas saiknes starp bāzes staciju skaitu un pasūtītājas darbībai dažādās Latvijas vietās jo īpaši būtisko datu apraides pakalpojuma kvalitāti (14.punkts). Tāpat attiecībā uz šo vērtēšanas kritēriju Senāts norādīja, ka apstākļos, kad objektīvi nav viena kritērija, kas efektīvi ļautu pārliecināties par piedāvātā pakalpojuma kvalitāti, nav pamatoti piešķirt izšķirošu nozīmi vienam kvalitātes novērtējuma kritērijam, vēl jo vairāk, – ja tas kādam no tirgus dalībniekiem nodrošina acīmredzamu priekšrocību iepretim citiem konkurentiem (14.punkts).
Senāts norādīja, ka pasūtītājam ir jānodrošina godīga konkurence un vienlīdzīga un nediskriminējoša attieksme, maksimāli izvairoties no tādiem kritērijiem, kas var radīt aizdomas par noteiktu priekšrocību piešķiršanu kādam no pretendentiem (9.punkts). Proti, pasūtītājam ir jānosaka konkurenci neierobežojoši un objektīvi salīdzināmi vai izvērtējami piedāvājuma izvērtēšanas kritēriji. Kvalitātes kritērijiem jāatbilst godīgas konkurences un vienlīdzīgas attieksmes principiem (7.punkts).

Lūdzam izslēgt Nolikuma 9.1 3. punkta 2. tabulas “ Piedāvājuma vērtēšanas tabula” 6 – 9.punktos ietvertos kritērijus par pretendenta 4G un 5G staciju skaitu Limbažu novadā un Latvijas teritorijā.

Atbilde: Pamatojoties uz aktuālāko Senāta spriedumu (2025.gada 1.augusta lēmumus lietā SKA-124/2025) kritērija piemērošana ir pilnībā pamatota un izvērtēšanas kritēriji netiks grozīti 

3.jautājums
 Nolikuma 2.pielikuma “Tehniskā specifikācija” 6.1. punktā Pasūtītājs ir noteicis, ka pretendentiem pašapkalpošanās portālā ir jānodrošina iespēja apstiprināt pakalpojuma līgumus. 
uzskatām, ka minētā prasība tās pašreizējā redakcijā neatbilst Publisko iepirkumu likumā nostiprinātajiem publiskā iepirkuma pamatprincipiem un tehnisko specifikāciju izstrādes prasībām, jo tā nav formulēta kā objektīvi nepieciešama funkcionāla prasība, bet gan paredz konkrēta tehnoloģiska risinājuma obligātu izmantošanu, turklāt tās neizpilde saskaņā ar Nolikuma 8.2.4. punktu rada piedāvājuma noraidīšanas sekas.

Nolikuma 8.2.4. punktā ir noteikts: “Ja pretendenta tehniskais piedāvājums neatbilst šī nolikuma Tehniskās specifikācijas prasībām, šāda pretendenta piedāvājums tiek noraidīts un netiek tālāk vērtēts.” Tādējādi prasība par līgumu apstiprināšanas nodrošināšanu pašapkalpošanās portālā nav uzskatāma tikai par tehnisku vai organizatorisku prasību, bet pēc būtības ir kvalificējama kā obligāta piedāvājuma atbilstības prasība, kuras neizpilde automātiski izraisa piedāvājuma noraidīšanu.

Šādas prasības tiesiskums ir vērtējams kopsakarā ar Publisko iepirkumu likuma 20. pantu. Minētā panta pirmā daļa noteic, ka tehniskās specifikācijas nodrošina vienādas iespējas visiem pretendentiem un nerada nepamatotus ierobežojumus konkurencei iepirkumā. 

Lai gan Pasūtītājam ir tiesības noteikt iepirkuma līguma izpildei nepieciešamās prasības, tomēr šīs tiesības nav absolūtas. Pasūtītājam ir pienākums nodrošināt, ka tehniskās specifikācijas ir objektīvi pamatotas, saistītas ar iepirkuma priekšmetu, samērīgas un neierobežo konkurenci.

Konkrētajā gadījumā Pasūtītājs tehniskajā specifikācijā ir noteicis nevis sasniedzamo rezultātu, piemēram, iespēju nodrošināt līguma noslēgšanu rakstveidā vai elektroniski, bet gan konkrētu tehnoloģisku risinājumu – līguma apstiprināšanu pašapkalpošanās portālā. Tādējādi Pasūtītājs pēc būtības ir ierobežojis pretendentu iespēju piedāvāt alternatīvus, funkcionāli līdzvērtīgus risinājumus, ar kuriem iespējams sasniegt to pašu tiesiski un tehniski nepieciešamo rezultātu.

Minētais ir īpaši būtiski, ņemot vērā Elektronisko sakaru likuma 36. panta otro daļu, kas tieši paredz, ka elektronisko sakaru pakalpojumu līgumu noslēdz rakstveidā vai elektroniski. Tādējādi likumdevējs ir expressis verbis paredzējis vairākas līguma noslēgšanas formas un nav noteicis, ka elektronisko sakaru pakalpojumu līgums būtu noslēdzams vai apstiprināms tikai ar konkrēta veida pašapkalpošanās portāla palīdzību. 
Līdz ar to gadījumā, ja pretendents spēj nodrošināt elektronisko sakaru pakalpojumu līguma noslēgšanu elektroniski, ievērojot Elektronisko sakaru likuma un citu piemērojamo normatīvo aktu prasības, prasība izmantot tieši Pasūtītāja norādīto pašapkalpošanās portāla funkcionalitāti pati par sevi nav uzskatāma par objektīvi nepieciešamu priekšnoteikumu iepirkuma līguma pienācīgai izpildei.

Pretendents vērš uzmanību arī uz to, ka Elektronisko sakaru likuma 36. pants reglamentē elektronisko sakaru komersanta un galalietotāja attiecības un tieši atzīst elektronisku līguma noslēgšanas formu. Līdz ar to tiesiskā regulējuma mērķis ir nodrošināt juridiski spēkā esošu līguma noslēgšanu, nevis obligāti izmantot konkrētu tehnoloģisku platformu vai konkrētu tehnisko risinājumu. 
Pretējā gadījumā rodas situācija, kurā par neatbilstošu tiek atzīts nevis tāds pretendenta piedāvājums, kas nespēj nodrošināt Pasūtītājam nepieciešamo rezultātu, bet gan tāds piedāvājums, kurā attiecīgais rezultāts tiek nodrošināts ar tehniski atšķirīgu risinājumu. Šāda pieeja pēc būtības nozīmē, ka Pasūtītājs priekšroku piešķir konkrētai tehnoloģijai, nevis līguma izpildes rezultātam.
Šāds tehniskās specifikācijas formulējums būtiski sašaurina potenciālo pretendentu loku, jo dalībai iepirkumā tiek izvirzīta prasība nodrošināt konkrētu tehnoloģisku funkcionalitāti, kas var nebūt objektīvi nepieciešama iepirkuma priekšmeta izpildei. Turklāt konkurences ierobežojums šajā gadījumā nav tikai teorētisks, jo Nolikuma 8.2.4. punkts minētās prasības neizpildi tieši sasaista ar piedāvājuma noraidīšanu.
Tādējādi Pasūtītājs ir radījis situāciju, kurā pretendents var tikt izslēgts no turpmākas dalības iepirkumā tikai tādēļ, ka tā piedāvātais tehniskais risinājums neatbilst Pasūtītāja iepriekš izvēlētajam konkrētajam tehnoloģiskajam risinājumam, lai gan pretendents var nodrošināt iepirkuma līguma priekšmetā paredzēto rezultātu citā, normatīvajiem aktiem atbilstošā elektroniskā veidā.
Pretendenta  ieskatā šāda prasība nav savienojama ar Publisko iepirkumu likuma 20. pantā nostiprināto prasību nodrošināt vienādas iespējas pretendentiem un nepieļaut nepamatotus konkurences ierobežojumus. 
Ņemot vērā minēto, lūdzam Pasūtītāju pārskatīt tehniskajā specifikācijā ietverto prasību par līgumu apstiprināšanas nodrošināšanu pašapkalpošanās portālā un izvērtēt tās atbilstību Publisko iepirkumu likuma 20. pantam, tostarp prasībām par vienlīdzīgu iespēju nodrošināšanu pretendentiem, nepamatotu konkurences ierobežojumu nepieļaušanu, prasības saistību ar iepirkuma līguma priekšmetu un tās samērīgumu.
Pretendents lūdz Pasūtītāju attiecīgo tehniskās specifikācijas prasību formulēt kā funkcionālu prasību, nosakot Pasūtītājam nepieciešamo sasniedzamo rezultātu, nevis konkrētu obligāti izmantojamu tehnoloģisko risinājumu, tādējādi nodrošinot iespēju pretendentiem piedāvāt dažādus tehniski un juridiski līdzvērtīgus risinājumus.

Vienlaikus Pretendenta lūdz Pasūtītāju izvērtēt Nolikuma 8.2.4. punktā paredzēto seku samērīgumu attiecībā uz konkrēto prasību, jo pašreizējā redakcijā jebkura neatbilstība konkrētajai tehniskās specifikācijas prasībai automātiski izraisa piedāvājuma noraidīšanu, neatkarīgi no tā, vai Pretendenta piedāvātais alternatīvais risinājums pēc būtības nodrošina Pasūtītāja noteikto mērķi un atbilst piemērojamām normatīvo aktu prasībām.

Ņemot vērā Elektronisko sakaru likuma 36. panta otro daļu, Pretendents lūdz Pasūtītāju ņemt vērā, ka likumdevējs ir paredzējis elektronisko sakaru pakalpojumu līguma noslēgšanu gan rakstveidā, gan elektroniski, un līdz ar to tehniskajā specifikācijā nav pamatoti noteikt tādu prasību, kas faktiski sašaurina normatīvajos aktos paredzētās līguma noslēgšanas iespējas.

Lūdzam izslēgt Nolikuma 2.pielikuma 6.1. punktu.
Atbilde: Pasūtītājs sagatavojis Tehnisko specifikāciju atbilstoši Publisko iepirkumu likuma 20.panta ceturtajai daļai nosakot prasības saņemamā pakalpojuma kvalitātes līmeni.  Nolikuma Tehniskā specifikācija netiks grozīta.

4.jautājums
 Nolikuma 2.pielikuma “Tehniskā specifikācija” 16. punktā Pasūtītājs ir noteicis, ka pretendentam ir jānodrošina paaugstinātas maksas īsziņu daļēju slēgšanu.
Pretendenta ieskatā minētā prasība nav samērīga un nav objektīvi pamatota ar Pasūtītāja faktiskajām darba vajadzībām. Paaugstinātas maksas īsziņas ir maksas papildpakalpojumi, kuru izmantošana nav nepieciešama Pasūtītāja darbinieku darba pienākumu izpildei.
Tāpat saskaņā ar Publiskas personas finanšu līdzekļu un mantas izšķērdēšanas novēršanas likuma 3. pantu publiskai personai finanšu līdzekļi un manta jāizmanto lietderīgi, mērķi sasniedzot ar iespējami mazāko resursu izlietojumu.

Ņemot vērā minēto, Pretendenta ieskatā Pasūtītājam būtu jāizvēlas skaidrs un vienots piekļuves režīms – vai nu paaugstinātas maksas īsziņu pakalpojumi tiek pilnībā atļauti visiem Pasūtītāja norādītajiem numuriem, vai arī tie tiek pilnībā bloķēti visiem numuriem.

Ja Pasūtītāja mērķis ir nepieļaut ar darba vajadzībām nesaistītu maksas pakalpojumu izmantošanu un ar to saistītu papildu izdevumu rašanos, atbilstošs un lietderīgs risinājums būtu šādu pakalpojumu pilnīga bloķēšana. Savukārt, ja Pasūtītājs uzskata, ka šādi pakalpojumi atsevišķos gadījumos ir nepieciešami, nav pamatota prasība piegādātājam nodrošināt sarežģītu selektīvu kodu administrēšanu – šādā gadījumā pakalpojumam būtu jābūt pieejamam visiem Pasūtītāja norādītajiem numuriem.

Ņemot vērā iepriekš minēto, Pretendents lūdz grozīt Nolikuma 2.pielikuma “Tehniskā specifikācija” 16.  punktu, paredzot vienu no diviem skaidriem risinājumiem: paaugstinātas maksas īsziņu pakalpojumu pilnīgu atļaušanu vai pilnīgu bloķēšanu, atsakoties no prasības nodrošināt selektīvu piekļuvi atsevišķiem kodiem un numuriem.
Atbilde: Nolikuma Tehniskā specifikācija netiks grozīta.

5.jautājums
Lai varētu korekti izvērtēt iepirkuma prasību par pakalpojumu �Biroja tālrunis�, lūdzam precizēt šādus jautājumus:
1. Ko tieši Pasūtītājs saprot ar pakalpojumu �Biroja tālrunis�? Lūdzam aprakstīt paredzēto pakalpojuma funkcionalitāti un lietošanas scenāriju.
2. Kādēļ pakalpojuma nodrošināšanai ir izvirzīta prasība izmantot SIM karti? Vai pakalpojuma nodrošināšanai būtu pieļaujami arī citi tehniskie risinājumi, ja tie nodrošina nepieciešamo funkcionalitāti?
3. Prasībā ir norādīts, ka pretendentam bez papildu samaksas jānodrošina iekārta. Lūdzam precizēt, kādēļ iekārtas nodrošināšana ir iekļauta pakalpojuma prasībās un vai Pasūtītājs sagaida iekārtas nodošanu lietošanā uz visu līguma darbības laiku.
4. Kādas ir prasības attiecībā uz nodrošināmo ierīci? Lūdzam norādīt minimālās tehniskās prasības, piemēram, ierīces veidu, funkcionalitāti, ekrāna izmēru, operētājsistēmu, 4G/5G atbalstu, VoLTE u.c. prasības, ja tādas ir paredzētas.
 
Atbilde:
 1. Prasība izmantot SIM karti ir izvirzīta ar mērķi nodrošināt tiešu balss sakaru pieslēgumu caur mobilo tīklu, neizmantojot papildu interneta pieslēgumu vai IP telefonijas risinājumus, kuriem nepieciešama atsevišķa datu tīkla infrastruktūra. Citi tehniskie risinājumi (piemēram, IP telefoni, kas darbojas caur internetu) nav pieļaujami, jo pakalpojumam jābūt neatkarīgam no Pasūtītāja lokālā datu tīkla.

2. Iekārtas nodrošināšana ir iekļauta prasībās, lai garantētu pilnīgu gala ierīces un mobilā tīkla pakalpojuma saderību. Pasūtītājs sagaida iekārtas nodošanu lietošanā uz visu iepirkuma līguma darbības laiku, pēc līguma beigām iekārta paliek izpildītāja īpašumā.

3.  Tikai balss sakari (bez datu/interneta pakalpojumiem).
Stacionārais galda tālrunis ar pastāvīgu barošanas pieslēgumu vai Stacionāra bāzes stacija (lādētājs) ar pārnēsājamu (bezvadu) tālruni.
Ierīcei nodrošina balss sakarus caur mobilo sakaru tīklu (izmantojot SIM karti), nepieprasot papildu interneta pieslēgumu, kabeļus vai lokālo datu tīklu.

6.jautājums
Kā arī papildus vēlējās precizēt iepirkuma �Par mobilo sakaru pakalpojumu sniegšanu Limbažu novada pašvaldībai un tās pakļautībā esošajām iestādēm�,
nolikuma �Tehniskā specifikācijā� 6.2.punktā aprakstīto funkcionalitāti.
 
Vēlamies precizēt prasību par pašapkalpošanās portāla funkcionalitāti, kas paredz iespēju pieslēgumam pieslēgt un atslēgt papildu pakalpojumus, tostarp VoWiFi, MultiSIM, līdzsavienojumu, beznosacījuma pāradresāciju, mobilā satura pakalpojumu slēgšanu u.c.
 
No tehniskā un funkcionālā viedokļa būtu nepieciešams nodalīt operatora nodrošinātos pakalpojumus no funkcijām, kas ir pieejamas un konfigurējamas pašā lietotāja ierīcē.
Piemēram, VoWiFi aktivizēšana/izmantošana un beznosacījuma zvanu pāradresācija var būt realizējama pašā gala ierīcē, izmantojot tās iestatījumus. Līdz ar to šādu funkciju administrēšana pašapkalpošanās portālā nebūtu uzskatāma par obligātu pašapkalpošanās portāla funkcionalitāti.
 
Pašapkalpošanās portāla galvenais mērķis ir nodrošināt klientam iespēju patstāvīgi administrēt operatora pakalpojumus un pieslēgumus, piemēram, aktivizēt/deaktivizēt operatora papildpakalpojumus, pārvaldīt SIM kartes, pieslēgumus, lietotājus u.tml. Tas nav paredzēts kā attālinātas gala ierīces vadības vai konfigurēšanas platforma.
 
Ņemot vērā minēto, aicinām izvērtēt un precizēt 6.2. punktā ietverto prasību, izņemot no tās tās funkcijas, kuras ir realizējamas pašā lietotāja ierīcē un nav operatora pašapkalpošanās portāla funkcionalitāte.
 Atbilde: Pasūtītājs sagatavojis Tehnisko specifikāciju atbilstoši Publisko iepirkumu likuma 20.panta ceturtajai daļai nosakot prasības saņemamā pakalpojuma kvalitātes līmeni.  Nolikuma Tehniskā specifikācija netiks grozīta.

7.jautājums
Vēlamies precizēt arī prasību 7. punktā par zvanu statistikas sadaļu pašapkalpošanās portālā.
Pašā prasības formulējumā ir norādīts, ka pašapkalpošanās portālā tiek nodrošināta zvanu statistikas sadaļa, taču tālāk kā šīs sadaļas dati tiek norādīti arī īsziņu skaits un interneta datu pārraides apjoms.
Vēršam uzmanību, ka pēc būtības zvanu statistikas sadaļa ir paredzēta tieši zvanu lietošanas statistikas atspoguļošanai � piemēram, zvanu minūtēm un to apjomam. Savukārt SMS skaits un datu pārraides apjoms ir cita veida lietošanas informācija, kas nav zvanu statistika.
 
Lai prasība būtu tehniski korekta un nepamatoti nenoteiktu konkrētu informācijas attēlošanas veidu, aicinām 7. punkta formulējumu precizēt, izņemot no tā prasības par īsziņu skaita un interneta datu pārraides apjoma attēlošanu zvanu statistikas sadaļā.
Piedāvājam prasību formulēt, piemēram:
�Pretendents Pašapkalpošanās portālā nodrošina zvanu statistikas sadaļu, kur Pasūtītājam pārskatāmībai tiek nodrošināta informācija par zvanu izmantošanu (piemēram, zvanu minūtēm), to attēlojot grafiski, tabulu vai citā pārskatāmā formā.�
 Atbilde: Pasūtītājs sagatavojis Tehnisko specifikāciju atbilstoši Publisko iepirkumu likuma 20.panta ceturtajai daļai nosakot prasības saņemamā pakalpojuma kvalitātes līmeni.  Nolikuma Tehniskā specifikācija netiks grozīta.

8.jautājums
Aicinām no 10. punkta izņemt prasību par “īsziņu no e-pasta saņemšanu Pasūtītāja mobilo tālruņu abonentiem”.
 
Pretendenta pakalpojumi funkcionē pilnā apmērā, un šobrīd Pretendenta tīklā nav tehnisku ierobežojumu īsziņu saņemšanai neatkarīgi no tā, kāds pakalpojuma sniedzējs veic tās izsūtīšanu. Vienlaikus vēlamies precizēt, ka klientiem, kuri vēsturiski izmantoja risinājumu īsziņu nosūtīšanai no e-pasta, šāds pakalpojums vairs netiek piedāvāts ņemot vērā pieaugošos kiberdrošības riskus un apdraudējumus digitālajā vidē, šāda veida risinājuma uzturēšana vairs nav paredzēta.
 
Pakalpojumu sniedzēji tiek aicināti izmantot alternatīvus, tirgū pieejamus un ilgtermiņā efektīvus risinājumus SMS nosūtīšanai.
 
Būtiski norādīt, ka īsziņu nosūtīšana no e-pasta nav Pretendenta šobrīd piedāvāto pakalpojumu klāstā, un šāda risinājuma izmantošana nav paredzēta arī konkrētā iepirkuma līgumā.
Ņemot vērā minēto, aicinām izņemt no 10. punkta prasību par īsziņu saņemšanu no e-pasta, lai iepirkuma prasības atbilstu šobrīd tirgū pieejamajiem un tehniski uzturētajiem pakalpojumiem.
 Atbilde: Pasūtītājs sagatavojis Tehnisko specifikāciju atbilstoši Publisko iepirkumu likuma 20.panta ceturtajai daļai nosakot prasības saņemamā pakalpojuma kvalitātes līmeni.  Nolikuma Tehniskā specifikācija netiks grozīta.

9.jautājums
Lūdzam precizēt, kas tieši tiek saprasts ar vispārējās tehniskās prasības 4.4. punktā minēto funkcionalitāti “Iespēja administrēt Pasūtītāja iestāžu sarakstu”.
Lūdzam skaidrot, kādas konkrētas darbības Pasūtītājam būtu jāspēj veikt saistībā ar iestāžu saraksta administrēšanu, piemēram, iestāžu pievienošanu, dzēšanu, datu labošanu, strukturēšanu vai citas darbības.
Atbilde: Prasība noteikta nolikuma 2.pielikumā pievienotās Tehniskās specifikācijas 6.3.punktā. 

Iepirkumu komisijas priekšsēdētājs							      J. Graudiņš

